Hallo daar kan jy my dalk se my seuntjie is nou graad 1 hy skryf hy tel in twee’s tot vyftig en in vyfs hy lees n A4 folio op sy eie hy doen optel en aftrek somme partymaal sonder konkrete middels soos n telraam want sy juf se d maak hul lui wat moet sy vaardigheid teen d tyd van graad een wees daar word konstant vir hom gese hy kleur slordig in en en en ek wil weet waarna om te kyk sodat ek kan vasstel waar d probleem le Help (asseblief).
Hallo, Petra 😉 Ek het vir jou ‘n skakel na die CAPS-kurrikulum geplaas waar jy kan loer na die vereistes vir Graad 1. Kyk ook na die gidse oor skrif. Jong kinders se skrif, potloodgreep en lettervorming is nog nie heeltemal netjies nie en daarom moet ‘n mens voortdurend die handspiere (fynspiere, fynmotoriek) ontwikkel en aandag aan die skrif skenk. Kom ons probeer dit ‘n bietjie en kyk of dit help. Indien nie, kan ‘n mens die outjie na ‘n gesoute arbeidsterapeut neem vir ‘n objektiewe opinie 😉
Hi daar!Dankie vir die wonderlike blad!My seuna is nou in Gr.1.Ek soek asb raad oor hoe ek hom kan help met sy wiskunde,hy sukkel verskriklik baie om uit sy kop te dink.Sy juffrou wat hy gehad het is verlede maand oorsee en vandat sy weg is doen hy BAIE swak op skool!Ek is al moedeloos!
Hoe lyk die getalnaam? Watter getal kom na *? en voor? So, tussen watter twee getalle staan *? Kan jy die getal 2,3,4…meer / minder maak? (Sorg aanvanklik dat die antwoord nie 10 oorskry nie.) Kyk na die stukkie oor syfers en vorms. Maak julle eie legkaartjies. Kyk of dit vir julle kan help. Baie sterkte 😉
Middag, Jo-Mari 😉 Ek is nie seker hoe die rapport-kommentare gewoonlik lyk nie. Ek hoop iemand kan jou help 😉
Ek het vandat sy rapport gekry. Boeta het ontsettend mooi gevorder (hy kon byvoorbeeld in die eerste kwartaal glad nie sy naam geskryf het nie) – dit was net ‘n “blob” van deurmekaar en agterstevoorom letters gewees. Hy skryf intussen sy naampie “Luke” so mooi (met hoofletter gevolg deur kleinletters).
Juffrou, gee my asseblief goeie moed en bietjie raad, want ek weet nie meer watter kant toe nie. Dis terapie vir dit en terapie vir dat, maar ek kan as enkelouer eerlikwaar nie meer die mas opkom nie. As dit nou al so gaan in Graad R, hoe gaan dit later aan gaan?! Ek weet van ander kinders in sy klas wat ook probleme ondervind, so dis nie net hy wat hiermee sukkel nie (alhoewel mens as ouer voel jy het iewers gefaal).
Ek sou skouer aan die wiel gesit het en alles probeer het, maar as jy teen Augustus wonder oor die vordering kan jy hom deur ‘n opvoedkundige sielkundige vir skoolgereedheid laat toets. So ‘n kundige kan vir jou ‘n volledige beeld van aspekte soos die skolastiese, emosionele, fisiese, perseptuele…ontwikkeling gee. ‘n Mens kan dan al die opsies mooi bekyk en besluite neem soos of dit beter sal wees om die outjie nog ‘n jaar in Graad R te gee of om hom met volle ondersteuning op skool te help. Hier by ons beskou ons dit as ‘n voorreg om meer tyd in ‘n graad te kry – veral as die outjie net daardie ekstra hulp nodig het om die jaar te bemeester. Dit is glad nie vreemd nie. ‘n Kollega skets altyd die prentjie dat ‘n mens nie die outjie wil ryp druk nie. As ‘n vrug nog nie gereed is vir ryp word nie – kneus dit. Gun die outjie dus die nodige tyd om gereed te word wanneer sy lyfie genoegsaam ontwikkel.
Baie dankie Juffrou. Ek het weer nuwe moed gekry nadat ek gister met boetatjie deur beginklankies gegaan het (nuwe woorde wat hy nog nooit gehoor het nie en hy het hulle almal 100% reg gekry)! Ek het ook die syfers met hom gedoen en weereens het hy baie goed gevaar (en teen die tyd wat dit gedoen is, was die pilletjie al LANKAL uitgewerk). Persoonlik dink ek daar is ‘n probleem by die skool, want hy lyk vir my baie angstig in die oggende (wil nie my hand los nie). Dis van hierdie jaar af en ons het glad nie hierdie tipe probleem verlede jaar gehad nie. Persoonlik dink ek regtig hy is senuweeagtig vir die juffrou.
Ek wil graag deel word van die blad. Mamma van 2 klein dogtertjies wat vinnig verveeld word. Ek wil uitvind of jy nie idees het vir die vakansie om hulle besig te hou en terselfte tyd leer ook. Ek soek ook n resep vir tuis gemaakte klei wat ek in die oond kan bak (foto raam). Asseblief? En enige ander interressante goed. Hoop om gou van jou te hoor